Joanie & Heinrich se Weskus verlowing - Mooi Troues
Fotograaf Günther Schubert was agter die kamera tydens Joanie en Heinrich se Weskus verlowing fotosessie, waarna julle nou kyk. Die verliefde paartjie was bereid om dié oggend vroeg vars en vrolik te wees en mooi te lyk vir hulle verlowings foto's. Alhoewel dit daardie oggend baie koud teen die Weskus was, was dié twee nie bang om in die reën te poseer, kaalvoet op die strand te loop of oor rotse te klouter nie.
Soos ons al van te vore verduidelik het, dit is altyd 'n goeie idee om tydens skemer foto's te neem, omdat die lig baie sag is en só 'n romantiese atmosfeer skep. Die Weskus is ook die ideale plek vir foto's, met sy unieke, woestynagtige plantegroei.